
O B A V I J E S T   I   U P U T E

O PRAVNIM I DRUGIM IZVORIMA ZA PRIPREMANJE

KANDIDATA ZA PROVJERU ZNANJA I SPOSOBNOSTI

Za kandidate koji će ispunjavati formalne uvjete iz Javnog natječaja za radno mjesto: 
1. Referent za komunalnu naknadu i prometni redar u Upravnom odjelu za komunalni sustav, imovinu, promet i zaštitu okoliša (Referent), na neodređeno vrijeme, jedan izvršitelj, uz obvezni probni rad od 3 mjeseca,

provest će se prethodna provjera znanja i sposobnosti putem pisanog testiranja i intervjua. 
PRAVNI IZVORI ZA PRIPREMANJE KANDIDATA ZA TESTIRANJE ZA RADNO MJESTO:
1. Referent za komunalnu naknadu i prometni redar u Upravnom odjelu za komunalni sustav, imovinu, promet i zaštitu okoliša (Referent)
a) Zakon o općem upravnom postupku („Narodne novine“, broj 47/09, 110/21)

b) Zakon o komunalnom gospodarstvu („Narodne novine“, broj 68/18, 110/18, 32/20, 145/24)
c) Odluka o uređenju prometa u Delnicama („Službene novine PGŽ“, broj 10/10), („Službene novine Grada Delnica“, broj 5/15, 2/16, 6/21, 10/21)
d) Odluka o komunalnom redu („Službene novine Grada Delnica“, broj 5/19, 8/19)
e) Odluka o komunalnoj naknadi („Službene novine Grada Delnica“, („Službene novine Grada Delnica“, broj 8/18, 8/19, 9/19, 7/20, 8/20, 5/20, 3/21, 3/22)
NAČIN OBAVLJANJA PRETHODNE PROVJERE ZNANJA:
Za kandidate prijavljene na Javni natječaj koji su podnijeli pravodobnu i urednu prijavu te ispunjavaju propisane formalne uvjete provest će se prethodna  provjera znanja i sposobnosti koja obuhvaća pisanu provjeru znanja te intervju.
Vrijeme održavanja prethodne provjere znanja i sposobnosti objavit će se na službenoj mrežnoj stranici Grada Delnica (www.delnice.hr) najmanje 5 dana prije održavanja provjere znanja.
PRAVILA TESTIRANJA: 
1. postupak provjere znanja i sposobnosti provodi Povjerenstvo za provedbu natječaja, 

2. po dolasku na provjeru znanja i sposobnosti od kandidata će biti zatražene osobne iskaznice radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri,
3. smatra se da je kandidat, koji nije pristupio prethodnoj provjeri znanja, povukao prijavu na natječaj,

4. za provjeru znanja kandidatima će biti podijeljena ispitna pitanja 

5. kandidati koji na pismenom testiranju ostvare najmanje 50% ukupnog mogućeg broja bodova, odmah će biti obaviješteni o terminu intervjua,
6. za vrijeme provjere znanja i sposobnosti nije dopušteno:
-koristiti se bilo kakvom literaturom odnosno bilješkama,

-koristiti mobitel ili druga komunikacijska sredstva,

-napuštati prostoriju za vrijeme pisane provjere znanja,

-razgovarati s ostalim kandidatima,

7. kandidati/kinje koji će se ponašati neprimjereno ili će prekršiti jedno od gore navedenih pravila bit će udaljeni s testiranja, a njihov rezultat Povjerenstvo neće bodovati.

PISANA PROVJERA ZNANJA SASTOJI SE OD: 
Kandidatima će biti podijeljen pisani test od 10 pitanja koji u sebi sadrži pitanja iz gore navedenog popisa literature.

Pisana provjera znanja ukupno traje 60 minuta.

Za svaki točan odgovor dodjeljuje se 1 bod, (maksimalan broj bodova na pisanom testu je 10), s tim da se točan odgovor ocjenjuje cijelim brojem (1 bod), dok netočan odgovor ne nosi niti jedan bod.

Smatra se da je kandidat zadovoljio ako je na pisanom dijelu provjere znanja ostvario najmanje 50% bodova te se sa njim provodi intervju.

Intervju sa kandidatima koji su ostvarili minimalno 50% bodova iz pisane provjere znanja i sposobnosti na testiranju održava se isti dan, a o točnom terminu će svi kandidati koji su zadovoljili navedeni uvjet biti pravovremeno obaviješteni.

Povjerenstvo kroz razgovor s kandidatima utvrđuje kompetentnost, snalažljivost, komunikativnost, kreativnost, interese i motivaciju kandidata za rad u službi, kao i razradu odgovora kandidata sa pisanog dijela ispita. Rezultati intervjua se boduju na isti način kao i pisana provjera znanja. Smatra se da je kandidat zadovoljio ako je na intervjuu ostvario najmanje 5 bodova.
Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na pisanom testiranju i intervjuu.

Povjerenstvo izrađuje rang listu kandidata te ju zajedno sa Izvješćem o provedenom postupku provjere znanja i sposobnosti dostavlja osobi ovlaštenoj za privremeno obavljanje poslova pročelnika. 
Izabrani kandidat pozvat će se da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj, uz upozorenje da se nedostavljanje traženih isprava smatra odustankom od prijma u službu.
Nakon izbora kandidata, a prije donošenja rješenja o prijmu u službu izabranog kandidata upravno tijelo nadležno za službeničke odnose provjerit će po službenoj dužnosti postoji li zapreka za prijam u službu zbog pravomoćne osuđivanosti izabranog kandidata za kazneno djelo iz članka 15. ovoga Zakona te zapreke iz članka 16. ovoga Zakona.
OSNOVNI PODACI O RADNOM MJESTU:
1. Referent za komunalnu naknadu i prometni redar
Kategorija: III
Potkategorija: Referent
Klasifikacijski rang: 11.
PODACI O PLAĆI: 

U članku 8. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10, 10/23) propisano je da plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće uvećan za 0,5% za svaku navršenu godinu radnog staža. 

Plaća radnog mjesta za koje se vrši prijam propisana je Pravilnikom o unutarnjem redu upravnog odjela za komunalni sustav, imovinu, promet i zaštitu okoliša („Službene novine Grada Delnica“, broj 2/26), Odlukom o visini koeficijenata za obračun plaće službenika upravnih tijela Grada Delnica („Službene novine Grada Delnica“, broj 6/25), te Kolektivnim ugovorom za zaposlene u Gradu Delnicama.

Osnovnu bruto plaću radnog mjesta čini umnožak koeficijenta složenosti poslova radnog mjesta i osnovice za izračun plaće (1.018,00 eura bruto), uvećana za 0,5 % za svaku navršenu godinu radnog staža.  

Koeficijent složenosti posla radnog mjesta iznosi 1,69.
	OPIS POSLOVA I ZADATAKA RADNOG MJESTA

	Ažurira bazu službenih podataka i šalje račune koji se odnose na komunalnu i vodnu naknadu, prati izvršenje i naplatu istih, prema nadležnim službenicima poduzima mjere u cilju efikasnije naplate, nadležnom službeniku dostavlja dokumentaciju za pokretanje ovršnog postupka, prati objave stečaja i predstečajnih nagodbi, priprema i dostavlja dokumentacije za stečajni i predstečajni postupak te usko surađuje s Upravnim odjelom za financije i projekte kod izrade stručnih materijala vezanih uz otpis potraživanja (60%).
Provodi nadzor nad provedbom Odluke o komunalnom redu, a osobito iz područja gospodarenja otpadom iz nadležnosti Grada (nepropisno odlaganje i odbacivanje otpada u okoliš, sudjeluje u organizaciji čišćenja divljih deponija); zaštite od buke i svjetlosnog onečišćenja  iz nadležnosti Grada; provodi građevinski nadzor iz svoje nadležnosti (od kontrole  zahvata u prostoru koji nisu građenje, nadzire određene radove na građevinama, naređuje uklanjanje ruševine, oštećenja pročelja i pokrova, dovršenje vanjskog izgleda zgrade, izlaganje energetskog certifikata i dr.); obavlja poslove vezane uz obavljanje dimnjačarske djelatnosti i drugo (20%).

Obavlja  poslove prometnog redarstva, nadzor i premještanja nepropisno zaustavljenih i parkiranih vozila, uklanjanje neregistriranih i neispravnih vozila, poslove poduzimanja potrebnih mjera protiv počinitelja kršenja propisa iz njegovog djelokruga (10%).
Prati zakonske propise iz područja djelokruga rada, pročelniku podnosi izvješća o radu te obavlja i druge poslove koje mu dodijeli pročelnik (10%).



Sukladno članku 5. st. 1. Zakona o službenicima i namještenicima u lokalnoj i područnoj samoupravi („Narodne novine“, broj 86/08, 61/11, 4/18, 96/18, 112/19, 17/25) osoba ovlaštena za privremeno obavljanje poslova pročelnika donosi rješenje o prijmu koje se dostavlja javnom objavom na službenim mrežnim stranicama Grada Delnica.
DODATNE UPUTE I INFORMACIJE – VAŽNO!

Molimo podnositelje da u prijavi prilože sve isprave naznačene u javnom natječaju – manjak samo jedne isprave automatski isključuje podnositelja iz statusa kandidata. 

Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do dana isteka natječajnog roka.
Grad Delnice pridržava pravo onemogućiti pristup prethodnoj provjeri kandidatu ukoliko njegovo postupanje ne bude u skladu s ovim Obavijestima i Uputama.
Eventualne dodatne upite možete poslati putem elektroničke pošte, na adresu: nikolina@delnice.hr
Grad Delnice

